Na podlagi 57. člena Zakona o javnih uslužbencih (v nadaljevanju ZJU, Uradni list RS, št. 63/07 - uradno prečiščeno besedilo, 69/08 - ZTFI-A, 69/08 - ZZavar-E, 65/08, 40/12 - ZUJF, 49/20 - ZIUZEOP, 61/20 - ZIUZEOP-A, 152/20 - ZZUOOP, 158/20 - ZIntPK-C, 175/20 - ZIUOPDVE, 203/20 - ZIUPOPDVE, 195/20, 28/21 - skl. US, 202/21 - odl. US, 206/21 - ZDUPŠOP, 3/22 – Zdeb, 141/2022-ZIKS-1H) Občina Sveta Ana, Sv. Ana v Slov. gor. 17, Sveta Ana v Slov. gor., objavlja javni interni natečaj za zasedbo prostega uradniškega delovnega mesta za nedoločen čas, s 6-mesečnim poskusnim delom

**VIŠJI SVETOVALEC (šifra DM 5),** v občinski upravi Občine Sveta Ana - M/Ž.

Naloge na uradniškem delovnem mestu se lahko opravljajo v nazivu: višji svetovalec III, II, I.

Javni uslužbenci, ki se bodo prijavili na prosto delovno mesto, **morajo izpolnjevati naslednje pogoje:**

- imeti sklenjeno delovno razmerje na uradniškem delovnem mestu za nedoločen čas v organu državne uprave, pravosodnih organih, drugih državnih organih in upravah lokalnih skupnosti, ki so pristopili k »Dogovoru o vključitvi v interni trg dela« in biti imenovani v uradniški naziv,

- najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),

 − najmanj 4 leta delovnih izkušenj (oziroma 2 leti in 8 mesecev delovnih izkušenj v primeru, da ima kandidat univerzitetno izobrazbo oziroma visoko strokovno izobrazbo s specializacijo oziroma magisterijem znanosti),

 − obvezno usposabljanje za imenovanje v naziv

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Na podlagi četrtega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih se za delovna mesta oziroma nazive, za katere se ne zahteva univerzitetna izobrazba ali visoka strokovna izobrazba s specializacijo oziroma magisterijem znanosti, predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima univerzitetno izobrazbo ali visoko strokovno izobrazbo s specializacijo oziroma magisterijem znanosti.

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.

Prijava mora vsebovati:

* pisno izjavo kandidata o izpolnjevanju pogojev glede zahtevane stopnje izobrazbe, iz katere mora biti razvidna stopnja in smer izobrazbe, datum (dan, mesec in leto) zaključka izobraževanja ter ustanova, na kateri je bila izobrazba pridobljena;
* pisno izjavo kandidata o vseh dosedanjih zaposlitvah, v kateri kandidat navede datum sklenitve in datum prekinitve delovnega razmerja pri posameznem delodajalcu, ter kratko opiše delo, ki ga je opravljal pri tem delodajalcu;
* pisno izjavo kandidata o zahtevani stopnji izobrazbe na delovnih mestih, na katerih je opravljal delo pri posameznem delodajalcu;
* pisno izjavo kandidata, da ima delovno razmerje sklenjeno za nedoločen čas;
* pisno izjavo kandidata o izpolnjevanju pogoja glede uradniškega naziva, iz katere je razviden naziv, ki ga kandidat ima;
* pisno izjavo kandidata o opravljanjem obveznem usposabljanju za imenovanju v naziv (v kolikor ga kandidat ima);
* pisno izjavo kandidata, da za namen tega postopka dovoljuje Občinski upravi Občine Sveta Ana pridobitev podatkov iz zgoraj navedenih alinej iz kadrovske evidenca organa v katerem kandidat delo opravlja.

Obravnavali bomo pravočasne in popolne vloge. Formalno nepopolne vloge se skladno s prvim odstavkom 12. člena Uredbe o postopkih za zasedbo delovnih mest v organih državne uprave in pravosodnih organih (Uradni list RS, št. 139/06 in 104/10) ne bodo uvrstile v izbirni postopek.

Naloge, ki se opravljajo na tem delovnem mestu so:

* opravljanje dela na področju urejanja prostora iz občinske pristojnosti in družbenih dejavnosti,
* organiziranje medsebojnega sodelovanja in sodelovanja z drugimi organi;
* sodelovanje pri oblikovanju sistemskih rešitev in drugih najzahtevnejših gradiv
* samostojna priprava zahtevnih analiz, razvojnih projektov, informacij, poročil in drugih zahtevnih gradiv;
* vodenje in odločanje v enostavnih, zahtevnih in najzahtevnejših upravnih postopkov na prvi stopnji,
* izvajanje nalog pooblaščenega prostorskega načrtovalca po zakonu, ki ureja graditev objektov - občinski urbanist;
* sodelovanje pri delovanju delovnih teles in organov občine in pripravljanje predpisov iz svojega delovnega področja,
* priprava, vodenje in nadzor nad občinskimi investicijami,
* priprava in vodenje postopkov javnega naročanja z delovnega področja,
* spremljanje objav javnih razpisov za pridobitev sredstev s strani ministrstev in EU ter priprava dokumentacije za prijavo na razpis,

Izbrani kandidat bo premeščen na delovno mesto za nedoločen čas s poskusno dobo 6 mesecev s polnim delovnim časom. Delo bo opravljal v prostorih Občine Sveta Ana, Sveta Ana 17, 2233 Sveta Ana v Slovenskih goricah oz. drugih uradnih prostorih, kjer delodajalec opravlja svoje naloge.

Kandidat vloži prijavo v pisni obliki, ki jo pošlje v zaprti ovojnici z označbo: "za interni natečaj« na naslov: Občina Sveta Ana, Sveta Ana v Slov. goricah. 17, 2233 Sveta Ana v Slovenskih goricah, ali na e naslov obcina@sv-ana.si, pri čemer veljavnost prijave ni pogojena z elektronskim podpisom, in sicer v roku 8 dni po objavi.

Kandidati bodo o izbiri pisno obveščeni v 8 dneh po opravljeni izbiri. Obvestilo o končanem internem natečaju bo objavljeno na spletni strani občine.

Vse dodatne informacije so na voljo zgolj na naslovu: obcina@sv-ana.si.

V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.